Rupert Grint
Rupert Lloyd Alexander Grint (* 24. August 1988 in Stevenage, Hertfordshire) is en britschen Schauspeler. Bekannt worrn is he dör sie Rull in de Harry-Potter-Filmen, in de he Ron Weasley dorstellt hett.

Biografie 
Rupert Grint is de Söhn vun eenfache Lüüd: sien Mudder is Huusfro un sien Vadder Souvenirhännler. He hett veer jüngere Süsters un Bröder. In fröhe Johren hett he an de School al Theater speelt as ok in en öörtliche Laientheater-Grupp.

In’t Öller vu ölven Johren hett Grint, de sik sülvst as groten Fan vun de Harry-Potter-Romanen betekent, ahn Insichten in’t Filmgewarf för de Rull Ron Weasley beworven, mit en Video neemlich, in dat he en sülvst schreven Leed rappt. De grote Spood vun den eersten Potter-Film hett dorto föhrt, dat he tosamen mit sien Schauspeelkollegen weltbekannt worrn is. Över sik sülvst seggt Grint, dat he un sien Filmrull sik in vele Punkten teemlich glieken doot, so as de Band för Spinnen, de roden Hoor oder sien grote Familie.

2002 speel he denn in de britschen Kummedie Thunderpants mit, in den he en wehligen jungen Professer dorstellen de. Dorna harr he wedder noog to doen mit de wieteren Filmen ut de Harry-Potter-Reeg, in de he tosamen mit Daniel Radcliffe un Emma Watson wieter in en Hööftrull to sehn weer. Twüschendör stünn he 2006 för den Film Driving Lessons vör de Kamera. Anfang 2009 is de Film Cherrybomb mit Grint in de Hööftrull rutkamen.

Na en Angaav vun’t US-amerikaansche Forbes Magazine tellt Grint opstunns to de Jungdorstellers mit den hööchsten Verdeenst in Hollywood. In de Tiet twüschen Juni 2007 un Juni 2008 hett he Gaaschen in Hööch vun 5 Millionen US-Dollar kregen un liggt dormit tosamen mit de US-Amerikanerin Hilary Duff op’n achten Rang.

2004 hett Gringt de Richard Hale School mit dat General Certificate of Secondary Education afslaten.

Filmografie (Utwahl)

Utteken 

Rupert Grint weer bit hüüt (Februar 2009) söven mol för Filmpriesen vörslahn, wovun he twee wunnen hett:
 2002: den Young Artist Award' in de Kategorie Veelversprekenste junge Needorsteller för Harry Potter and the Sorcerer’s Stone.
 2002: den Sünnerpries vun de Satellite Awards as Rutragen nee Talent för Harry Potter and the Sorcerer’s Stone''.

Borns

Weblenken 
 
 Engelsche Fansiet
 Billergalerie bi www.zelluloid.de

Mann
Börger von Grootbritannien
Schauspeler
Boren 1988